_:nafeda1a47ba243d89556b818f13b4c15xb0
<http://schema.org/articleBody>
"\r\nଗରଦପୁର ୧୯/୦୮/୨୦୧୯(ଓଡ଼ିଶା ସମାଚାର)-ପ୍ରଧାନମନ୍ତ୍ରୀ ଫସଲବୀମା ଯୋଜନାରେ ଗରଦପୁର ବ୍ଲକ ଅନ୍ତର୍ଗତ ବେଡାରୀ ସେବା ସମବାୟ ସମିତରେ ମୋଟ ୮୫୮ଜଣ ଚାଷୀ ସେମାନଙ୍କ ନାମ ପଞ୍ଜିକୃତ କରାଇଥିବା ସମବାୟ ସମିତି ସୂତ୍ରରୁ ଜଣାଯାଇଛି । ପ୍ରକାଶ ଯେ,ଗରଦପୁର ବ୍ଲକ ଅନ୍ତର୍ଗତ ବେଡାରୀ ଠାରେ ଥିବା ପ୍ରାଥମିକ କୃଷି ସେବା ସମବାୟ ସମିତିରେ ବେଡାରୀ ,ପଦ୍ମପୁର ପଞ୍ଚାୟତ ଓ ପାଟକୁରା ପଞ୍ଜାୟତର ମୋଟ ଦୁଇ ଗୋଟି ଗ୍ରାମକୁ ମିଶାଇ ମୋଟ ୧୪ ଗୋଟି ଗ୍ରାମର ୧୨୬୫ ଜଣ ଚାଷୀ ସଦସ୍ୟ ରହିଛନ୍ତି । ଏହି ସବୁ ଚାଷୀମାନଙ୍କ ମଧ୍ୟରୁ ଚଳିତ ବର୍ଷ ୨୦୧୯ ଖରିଫ ପାଇଁ ୮୫୮ ଜଣ ଚାଷୀ ସମିତରୁ ଦେଣ ନେଣ କାରବାର କରିଛନ୍ତି । ସେମାନଙ୍କ ମଧ୍ୟରୁ ଚଳିତ ବର୍ଷ ୨୦୧୯ ଖରିଫ ପାଇଁ ମୋଟ ୮୫୮ ଜଣ ଚାଷୀମାନଙ୍କର ନାମ ପ୍ରଧାନମନ୍ତ୍ରୀ ଫସଲ ବୀମା ଯୋଜନା ପାଇଁ ନାମ ପଞ୍ଜିକୃତ କରାଯାଇଛି ବୋଲି ବେଡାରୀ ସେବା ସମବାୟ ସମିତିର ସଭାପତି ଚିତ୍ତରଞ୍ଜନ ଚୌଧୁରୀ ପ୍ରକାଶ କରିଛନ୍ତି । ପ୍ରଧାନମନ୍ତ୍ରୀ ଫସଲ ବୀମା ଯୋଜନାରେ ଚାଷୀମାନଙ୍କର ନାମ ପଞ୍ଜିକରଣରେ ଆଧାର ନମ୍ବର ସଂଯୋଗ କରାଯିବାର ଯେଉଁ ବ୍ୟବସ୍ଥା ରହିଛି,ସେଥିରେ ଅନେକ ଚାଷୀମାଙ୍କର ନାମ ସହିତ ଆଧାରରେ ଥିବା ନାମ ମେଳ ଖାଉ ନ ଥିବାରୁ କେକେତ ସ୍ଥାନରେ ସମସ୍ୟା ଉପୁଜିଥିଲା । ଓଡ଼ିଶା ସମାଚାର"
<https://eodishasamachar.com/2019/08/19/%E0%AC%AA%E0%AD%8D%E0%AC%B0%E0%AC%A7%E0%AC%BE%E0%AC%A8%E0%AC%AE%E0%AC%A8%E0%AD%8D%E0%AC%A4%E0%AD%8D%E0%AC%B0%E0%AD%80-%E0%AC%AB%E0%AC%B8%E0%AC%B2-%E0%AC%AC%E0%AD%80%E0%AC%AE%E0%AC%BE%E0%AC%B0%E0%AD%87/>